Iváni Közös Önkormányzati Hivatal
Jegyzőjétől
9374 Iván, Fő u. 84.
Tel.: (99) 388 057 Email: jegyzo@ivanihivatal.hu


Tisztelt Állattartók!


Az Állategészségügyi Szabályzat kiadásáról szóló 41/1997. (V. 28.) FM rendelet 34. § (1) bekezdése értelmében: „Az állattartó köteles állattartási tevékenységéről (ló, szamár, öszvér, szarvasmarha, juh, kecske, sertés, méhcsaládok esetén létszámtól függetlenül, baromfi- és nyúlállományok esetén száz egyed felett), a tevékenység megkezdéséről, illetve megszüntetéséről az állatállományt ellátó állatorvost, illetőleg a települési önkormányzat jegyzőjét egyidejűleg tájékoztatni.”

Az állattartási tevékenység bejelentésére szolgáló nyomtatvány elérhető:
- a közös hivatal honlapján: ivanikozoshivatal.hu,
- az Iváni Közös Önkormányzati Hivatalban, valamint
Egyházasfalu Kirendeltségén,
Újkér Kirendeltségén ügyfélfogadási időben.

A kitöltött nyomtatványokat kérjük szíveskedjenek az 
- aljegyzo@ivanihivatal.hu e-mail címre megküldeni, vagy 
- ügyfélfogadási időben személyesen leadni a hivatalban, valamint a kirendeltségeken. 


Az adatokban bekövetkező változást, az állattartási tevékenység megszüntetését az állatorvos és a helyi jegyző felé is be kell jelenteni.

